Бүгіннен бастап Қазақстан мен Қытай арасында визасыз режим орнады
"Бүгіннен бастап Қазақстан мен Қытай арасында визасыз режим орнады" | "https://abai.kz/post/176014"
TITLE: Бүгіннен бастап Қазақстан мен Қытай арасында визасыз режим орнады
URL: https://abai.kz/post/176014
META: "Бүгіннен бастап Қазақстан мен Қытай арасында визасыз режим орнады" | "https://abai.kz/post/176014"
DATE: 10.11.2023
AUTHOR(s): Abai.kz
TOTAL WORDS: 180
TEXT: 10 қарашада Қазақстан мен Қытай арасында визасыз режим күшіне енді. Екі жақ қол қойған келісімге сәйкес, Қытай және Қазақстан азаматтары көрші елде шекарадан өткен күннен бастап 30 күнге дейін визасыз бола алады. Жалпы 180 күн ішінде визасыз 90 күннен артық жүре алмайды. Осы уақытқа дейін Қытай азаматтары Қазақстанда визасыз 14 күнге дейін жүре алған, енді оның мерзімі ұзарып отыр. "2023 жылғы 10 қарашада Қазақстан үкіметі мен Қытай үкіметі арасындағы визалық талаптардан өзара босату туралы келісім күшіне енді. Осы келісімнің 1-ші бабына сәйкес, екі елдің азаматтары жеке істерді, туризмді, ем қабылдауды, халықаралық тасымалдарды, транзиттік, сонымен бірге іскерлік мақсаттарды жүзеге асыру үшін визалық талаптардан босатылады. Осы ретте азаматтардың екі мемлекет аумағында болу мерзімі күнтізбелік 30 (отыз) күннен аспайтын мерзімдегі кезеңге, ал күнтізбелік 180 (жүз сексен) күн ішінде жиынтығында күнтізбелік 90 (тоқсан) күннен аспауы қажет" деп жазылған Қазақстан СІМ-нің хабарламасында. Ведомствоның айтуынша, бұл келісім Гонконг және Макао арнайы әкімшілік аудандарына қолданылмайды. "Қазақстан азаматтары Гонконгқа визасыз 14 (он төрт) күннен аспайтын мерзімге бара алады, ал Макаоға бару үшін виза рәсімдеу қажет" деп жазылған хабарламада. Ресми мәлімет бойынша, қазақстандықтар 34 елге визасыз бара алады. Abai.kz
